Gower Street

Gower Street er ei gate i Bloomsbury i bydelen Camden i London. Gata går fra British Museum nordøstover til Euston Square, der den fortsetter videre som North Gower Street til Hampstead Road. Gata har navn etter Lady Gertrude Leveson-Gower, gift med John Russell, 4. hertug av Bedford. Hun var den første som bygde hus i området, i 1790.

Østsida av Gower Street domineres av University College London og studentboliger tilknytta dette. Fram til 1992 lå hovedkvarteret til sikkerhetstjenesten MI5 på hjørnet mot Euston Road.

Mange berømtheter har i åras løp hatt adresse Gower Street – blant dem Charles Darwin og Charles Dickens. Verdens første framsyning av et lokomotiv skjedde i Gower Street i 1802, da Richard Trevithick viste fram en dampmaskin som kunne rulle ved egen kraft langs en kort, sirkulær skinnegang.


 Eksterne lenker 


Kategori:Camden
Kategori:Londons gater og plasser